Daniel Silva (Politiker)
Daniel „Dan“ Silva is en Politiker ut Belize (PUP).

Silva is en Brodersöhn to Hector Silva. He is Besitter von dat Cahal Pech Village Resort, dat in San Ignacio direkt blangen de Maya-Ruinen von Cahal Pech liggen deit.

Bi de Parlamentswahl in Belize 1989 weer he Kannedaat för de PUP in’n Wahlkreis Cayo Zentraal un hett de Wahl mit 51,3 % von de Stimmen gegen Eduardo Juan von de UDP wunnen. Bi de Wahl 1993 weer he in’n sülven Wahlkreis Kannedaat, hett dütmaal aver mit 48,5 % von de Stimmen gegen Eduardo Juan verloren. Bi de Wahl 1998 hett Silva denn 53,61 % von de Stimmen haalt un kunn den Wahlkreis von Juan trüggwinnen.

Bi de Wahl 2015 weer he nochmaal wedder Kannedaat in’n Wahlkreis Cayo Zentraal, hett aver 47,83 % von de Stimmen gegen Rene Jaime Montero von de UDP verloren.

Dormit weer he von 1989 bet 1993 un von 1998 bet 2003 Afornten von dat Repräsentantenhuus von Belize.

Twüschen 1989 un 1993 weer he Staatsminister in dat Ministerium för Hannel un Industrie.

He weer ünner Premierminister Said Musa von 1998 bet 2003 Minister för Bueree, Fischeree un Kooperativen in dat Kabinett Musa I.

Mann
Politiker (Belize)
Börger von Belize
Maat von de People’s United Party
Maat von dat Repräsentantenhuus (Belize)
Boren in dat 20. Johrhunnert